**Corey Perry** (s. 16. toukokuuta 1985 Peterborough, Ontario) on kanadalainen jääkiekkoilija. Urallaan kertaalleen NHL:n arvokkaimman pelaajan ja parhaimman maalintekijän palkinnon saavuttanut Perry kuuluu kolmen kullan klubiin.

Ura
---

### Juniorivuodet

Ennen ammattilaisuransa alkua Perry pelasi vuosina 2001–2005 OHL-junioriliigan London Knightsissa. Tuona aikana hän oli kolmesti joukkueensa paras pisteentekijä (2002–2003, 2003–2004 ja 2004–2005) ja kahdesti joukkueen paras maalintekijä (2003–2004 ja 2004–2005). Eniten pisteitä hän teki kaudella 2004–2005, jolla oli OHL:n piste-, maali- ja syöttöpörssien kärkinimi tehtyään 130 tehopistettä, 47 maalia ja 83 syöttöpistettä, 60:ssä runkosarjaottelussa. Hän myös voitti OHL:n syöttöpörssin kaudella 2003–2004.

Perry oli voittamassa sekä OHL:n mestaruutta että Memorial Cupia eli Canadian Hockey Leaguen mestaruutta vuonna 2005. Hän oli OHL-pudotuspelien paras pistemies tehtyään 18:ssa ottelussa 38 tehopistettä, 11 maalia ja 27 syöttöpistettä, ja Memorial Cup -turnauksessa hän oli maalipörssin toinen Sidney Crosbyn jälkeen ja pistepörssin viides tehtyään seitsemän tehopistettä, neljä maalia ja kolme syöttöpistettä, neljässä ottelussa.

Vuonna 2005 Perry palkittiin Red Tilson Trophylla (OHL-kauden runkosarjan arvokkain pelaaja), Eddie Powers Memorial Trophylla (OHL-kauden runkosarjan pistepörssin voitto), Wayne Gretzky 99 Awardilla (OHL-kauden pudotuspelien arvokkain pelaaja) ja Stafford Smythe Memorial Trophylla (Memorial Cup -turnauksen arvokkain pelaaja). Hänet myös nimettiin OHL:n tulokkaiden ensimmäiseen tähdistökentälliseen 2002, OHL:n ensimmäiseen ja Canadian Hockey Leaguen toiseen tähdistökentälliseen 2004 ja Memorial Cup -turnauksen tähdistökentälliseen sekä Canadian Hockey Leaguen ja OHL:n ensimmäiseen tähdistökentälliseen 2005.

### Ammattilaisura

Perry sai NHL-varauksen, kun silloinen Mighty Ducks of Anaheim (vuodesta 2006 Anaheim Ducks) varasi hänet numerolla 28 varaustilaisuuden 2003 ensimmäisellä kierroksella. Vuonna 2004 hän edusti Anaheimin silloista farmiseuraa Cincinnati Mighty Ducksia kolmessa AHL:n pudotuspeliottelussa ja NHL-uransa hän aloitti vuotta myöhemmin. Hän pelasi ensimmäisen NHL-ottelunsa 5. lokakuuta 2005, jolloin Anaheim sai vastaansa Chicago Blackhawksin, ja sai ottelussa tililleen ensimmäisen NHL-pisteensä, syöttöpisteen Teemu Selänteen tekemään 1–1 ylivoimamaaliin. Ensimmäisen NHL-maalinsa hän teki muutama päivä myöhemmin, 10. lokakuuta, ottelussa Edmonton Oilersia vastaan. 

Osan ensimmäisestä ammattilaiskaudestaan Perry vietti AHL:n Portland Piratesissa: hän teki 19:ssä pelaamassaan ottelussa 34 tehopistettä, 16 maalia ja 18 syöttöpistettä, ja joulukuussa 2005 hän jakoi AHL:n kuukauden tulokkaan palkinnon seurakaveri Ryan Getzlafin kanssa. Tammikuussa 2006 hänet nostettiin takaisin NHL:ään ja hän pysyi ylhäällä koko loppukauden Hän pelasi tulokaskaudellaan, kaudella 2005–2006, 56 NHL:n runkosarjaottelua, joissa hän teki 25 tehopistettä, 13 maalia ja 12 syöttöpistettä.

Kaudella 2006–2007 Perry oli voittamassa Stanley Cupia. Hän teki pudotuspeleissä 2007 15 tehopistettä, kuusi maalia ja yhdeksän syöttöpistettä, 21:ssä ottelussa. Mestaruutta seuranneilla kahdella kaudella, 2007–2008 ja 2008–2009, hän oli molemmilla Anaheimin paras maalintekijä ja toiseksi paras pistemies Ryan Getzlafin jälkeen ja kaudella 2009–2010 hän oli ensimmäistä kertaa Anaheimin paras pistemies tehtyään silloiset ennätyspisteensä, 76 tehopistettä, 27 maalia ja 49 syöttöpistettä, 82:ssa runkosarjaottelussa. Runkosarjakaudella 2010–2011 Perry oli joukkueensa paras maalintekijä ja pistemies sekä koko NHL:n eniten maaleja ja kolmanneksi eniten tehopisteitä tehnyt pelaaja tehtyään 82:ssa ottelussa tehot 50 maalia ja 48 syöttöpistettä, yhteensä 98 tehopistettä. Kauden päätteeksi hänet palkittiin paitsi NHL:n parhaan maalintekijän Maurice "Rocket" Richard Trophylla, myös liigan arvokkaimman pelaajan palkinnolla Hart Memorial Trophylla. Lisäksi hänet nimettiin NHL:n ensimmäiseen tähdistökentälliseen.

14 Anaheimissa vietetyn kauden jälkeen Ducks osti Perryn sopimuksen ulos kesäkuussa 2019. Perry ei ollut enää pystynyt korkean palkan edellyttämiin tehoihin viimekausina. Perry teki kaudeksi 2019–2020 sopimuksen Dallas Starsin kanssa.

Joulukuussa 2020 Perry teki vapaana agenttina Montreal Canadiensin kanssa yksivuotisen ja 750 000 dollarin arvoisen sopimuksen.

Heinäkuussa 2021 Perry solmi vapaana agenttina kahden vuoden ja 2 miljoonan dollarin arvoisen sopimuksen Lightningin kanssa. Perrystä tuli kesällä 2022 NHL:n ensimmäinen pelaaja, joka on hävinnyt kolme perättäistä loppuottelusarjaa pelaten joka vuosi eri joukkueessa. Hän on hävinnyt mestaruuden Dallas Starsin riveissä Tampa Bay Lightningille, samoin Montreal Canadiensissa. Kaudeksi 2021–2022 Perry siirtyi Lightningiin, mutta hän hävisi jälleen mestaruuden, tuolloin Colorado Avalanchea vastaan.

NHL:n tähdistöottelussa Perry on pelannut urallaan kolmesti, vuosina 2008, 2011 ja 2012.

Kesäkuussa 2023 Lightning kauppasi Perryn Chicago Blackhawksiin vaihdossa seitsemännen kierroksen varausvuoroon vuoden 2024 varaustilaisuudessa.

Siirron jälkeen Perry teki Blackhawksin kanssa yksivuotisen ja neljän miljoonan dollarin arvoisen sopimuksen.

Perry sai potkut Blackhawksista marraskuussa 2023, koska "hän käyttäytyi tavalla, jota ei voi hyväksyä. Käytöksen kuvailtiin rikkoneen sekä hänen pelaajasopimuksensa että seuran sisäisiä sääntöjä, joiden on tarkoitus varmistaa ammattimainen ja turvallinen työympäristö."

### Maajoukkue

Corey Perry MM-kilpailuiden 2016 alkulohkovaiheessa, Yhdysvaltoja vastaan käydyssä ottelussa.
Perry edusti Kanadaa Vancouverin olympialaisissa 2010 ja oli voittamassa olympiakultaa. Hän teki olympialaisten jääkiekkoturnauksessa viisi tehopistettä, neljä maalia ja yhden syöttöpisteen. Vuonna 2005 hän edusti maataan jääkiekon nuorten maailmanmestaruuskilpailuissa, missä hän oli mukana voittamassa nuorten MM-kultaa, kun Kanada voitti turnauksen loppuottelussa Venäjän maalein 6–1. Perry on pelannut myös maailmanmestaruuskilpailuissa vuosina 2010, 2012 sekä Kanadan voittaessa kultaa 2016. Kultaan päättyneessä turnauksessa hän toimi joukkueen kapteenina.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2000–01 | Peterborough | Bantam | 67 | 73 | 46 | 119 | — | — | — | — | — | — |
| 2001–02 | London Knights | OHL | 60 | 28 | 31 | 59 | 56 | 12 | 2 | 3 | 5 | 30 |
| 2002–03 | London Knights | OHL | 67 | 25 | 53 | 78 | 147 | 14 | 7 | 16 | 23 | 27 |
| 2003–04 | London Knights | OHL | 66 | 40 | 73 | 113 | 98 | 15 | 7 | 15 | 22 | 20 | Ykköstähdistö |
| 2003–04 | Cincinnati Mighty Ducks | AHL | — | — | — | — | — | 3 | 1 | 1 | 2 | 4 |
| 2004–05 | London Knights | OHL | 60 | 47 | 83 | 130 | 117 | 18 | 11 | 27 | 38 | 46 | Ykköstähdistö |  |  |  |  |  | JMM | 6 | 2 | 5 | 7 | 6 |
| 2005–06 | Portland Pirates | AHL | 19 | 16 | 18 | 34 | 32 | — | — | — | — | — |
| 2005–06 | Mighty Ducks of Anaheim | NHL | 56 | 13 | 12 | 25 | 50 | 11 | 0 | 3 | 3 | 16 |
| 2006–07 | Anaheim Ducks | NHL | 82 | 17 | 27 | 44 | 55 | 21 | 6 | 9 | 15 | 37 | Stanley Cup |
| 2007–08 | Anaheim Ducks | NHL | 70 | 29 | 25 | 54 | 108 | 3 | 2 | 1 | 3 | 8 |
| 2008–09 | Anaheim Ducks | NHL | 78 | 32 | 40 | 72 | 109 | 13 | 8 | 6 | 14 | 36 |
| 2009–10 | Anaheim Ducks | NHL | 82 | 27 | 49 | 76 | 111 | — | — | — | — | — |  |  |  |  |  |  | OK | 7 | 4 | 1 | 5 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 2 | 4 | 6 | 8 |
| 2010–11 | Anaheim Ducks | NHL | 82 | 50 | 48 | 98 | 104 | 6 | 2 | 6 | 8 | 4 | Hart Trophy  | Richard Trophy | Ykköstähdistö |
| 2011–12 | Anaheim Ducks | NHL | 80 | 37 | 23 | 60 | 127 | — | — | — | — | — |  |  |  |  |  |  | MM | 8 | 3 | 4 | 7 | 8 |
| 2012–13 | Anaheim Ducks | NHL | 44 | 15 | 21 | 36 | 72 | 7 | 0 | 2 | 2 | 4 |
| 2013–14 | Anaheim Ducks | NHL | 81 | 43 | 39 | 82 | 65 | 13 | 4 | 7 | 11 | 19 | Ykköstähdistö |  |  |  |  |  | OK | 6 | 0 | 1 | 1 | 2 |
| 2014–15 | Anaheim Ducks | NHL | 67 | 33 | 22 | 55 | 67 | 16 | 10 | 8 | 18 | 14 |
| 2015–16 | Anaheim Ducks | NHL | 82 | 34 | 28 | 62 | 68 | 7 | 0 | 4 | 4 | 6 |  |  |  |  |  |  | MM | 10 | 4 | 5 | 9 | 6 |
| 2016–17 | Anaheim Ducks | NHL | 82 | 19 | 34 | 53 | 76 | 17 | 4 | 7 | 11 | 34 |  |  |  |  |  |  | WCup | 6 | 2 | 0 | 2 | 2 |
| 2017–18 | Anaheim Ducks | NHL | 71 | 17 | 32 | 49 | 71 | 4 | 0 | 0 | 0 | 8 |
| 2018–19 | Anaheim Ducks | NHL | 31 | 6 | 4 | 10 | 27 | — | — | — | — | — |
| 2019–20 | Dallas Stars | NHL | 57 | 5 | 16 | 21 | 70 | 27 | 5 | 4 | 9 | 27 |
| 2020–21 | Montreal Canadiens | NHL | 49 | 9 | 12 | 21 | 39 | 22 | 4 | 6 | 10 | 25 |
| 2021–22 | Tampa Bay Lightning | NHL | 82 | 19 | 21 | 40 | 66 | 23 | 6 | 5 | 11 | 26 |
| 2022–23 | Tampa Bay Lightning | NHL | 81 | 12 | 13 | 25 | 95 | 6 | 2 | 3 | 5 | 7 |
| NHL yhteensä | 1257 | 417 | 466 | 883 | 1380 | 196 | 53 | 71 | 124 | 271 |
| AHL yhteensä | 19 | 16 | 18 | 34 | 32 | 3 | 1 | 1 | 2 | 16 |
| OHL yhteensä | 253 | 140 | 240 | 380 | 416 | 59 | 27 | 61 | 88 | 123 |

Lähteet
-------

* Corey Perry The Internet Hockey Databasessa (englanniksi)
* Corey Perry Legends of Hockey -sivustolla (englanniksi)

1. ↑
2. 1 2 3 4  Corey Perry TSN.ca-sivustolla (englanniksi)
3. 1 2 3 4 5 6 7 8  Corey Perry Legends of Hockey -sivustolla (englanniksi)
4. ↑  2002–03 London Knights (OHL) *hockeydb.com.* (englanniksi)
5. ↑  2003–04 London Knights (OHL) *hockeydb.com.* (englanniksi)
6. ↑  2004–05 London Knights (OHL) *hockeydb.com.* (englanniksi)
7. ↑  OHL:n pistepörssi 2004–2005 (Arkistoitu – Internet Archive) *ontariohockeyleague.com.* (englanniksi)
8. ↑  OHL:n maalipörssi 2004–2005 (Arkistoitu – Internet Archive) *ontariohockeyleague.com.* (englanniksi)
9. ↑  OHL:n syöttöpörssi 2004–2005 (Arkistoitu – Internet Archive) *ontariohockeyleague.com.* (englanniksi)
10. ↑  OHL:n syöttöpörssi 2003–2004 (Arkistoitu – Internet Archive) *ontariohockeyleague.com.* (englanniksi)
11. ↑  CBC Sports: London Knights win Memorial Cup *CBC.ca*.  30.5.2005.  (englanniksi)
12. ↑  OHL:n pistepörssi pudotuspeleissä 2005 (Arkistoitu – Internet Archive) *ontariohockeyleague.com.* (englanniksi)
13. ↑  Memorial Cup -turnauksen 2005 maalipörssi *LeagueStat.com.* (englanniksi)
14. ↑  Memorial Cup -turnauksen 2005 pistepörssi *LeagueStat.com.* (englanniksi)
15. ↑  Pirates pair named month's top rookies *theahl.com*.  4.1.2006.  (englanniksi)[vanhentunut linkki]
16. ↑  Stephens, Eric & Kennedy, Mike: Getzlaf, Perry Seek a Long Stay *Los Angeles Times*.  10.1.2006.  (englanniksi)
17. ↑  2007–08 Anaheim Ducks (NHL) *hockeydb.com.* (englanniksi)
18. ↑  2008–09 Anaheim Ducks (NHL) *hockeydb.com.* (englanniksi)
19. ↑  2009–10 Anaheim Ducks (NHL) *hockeydb.com.* (englanniksi)
20. ↑  Ducks' Corey Perry wins Hart Trophy *NHL.com*.  22.6.2011. Viitattu 23.6.2011. (englanniksi)
21. ↑  Perry Named to NHL's First All-Star Team *ducks.nhl.com*.  22.6.2011. Viitattu 23.6.2011. (englanniksi)
22. ↑  Ducks buy out former Hart winner Perry *tsn.ca*. Viitattu 2.7.2019. (englanniksi)
23. ↑  Stars aktiivisena kovien nimien kimppuun − Pavelski ja Perry Kaliforniasta Teksasiin *jatkoaika.com*. Viitattu 2.7.2019.
24. ↑
25. ↑
26. ↑  Jääkiekko | Teemu Selänteen kanssa mestaruutta juhlinut Corey Perry teki erikoista NHL-historiaa – fanit kaivoivat pilkkakirveet esiin *Helsingin Sanomat*.  27.6.2022. Viitattu 27.6.2022.
27. ↑
28. ↑
29. ↑  Jääkiekko | NHL-tähti Corey Perry sai potkut – seuran pomo tyrmää hurjat huhut: "Vastenmielistä" *Helsingin Sanomat*.  29.11.2023. Viitattu 30.11.2023.
30. ↑  Scoring Leaders (PDF) *iihf.com*. Viitattu 1.3.2010. (englanniksi)[vanhentunut linkki]
31. ↑  Fitzpatrick, Jamie: Canada Wins 2005 World Junior Hockey Championship in a Walk *proicehockey.about.com*.  5.1.2005.  (englanniksi)
32. ↑  Miettinen, Heikki: Kanadan kapteeni Corey Perry kehui Patrik Laineen laukausta: Vain muutama NHL:ssä *hs.fi*.  16.5.2016. Sanoma Media Finland Oy.  Arkistoitu 21.5.2016. Viitattu 22.5.2016.

Aiheesta muualla
----------------

* Corey Perry Anaheim Ducksin verkkosivustolla (englanniksi)

|  |  |  |
| --- | --- | --- |
| Edeltäjä:**Henrik Sedin** | **Hart Memorial Trophy voittaja**2011 | Seuraaja:**Jevgeni Malkin** |

|  |  |  |
| --- | --- | --- |
| Edeltäjä:**Sidney Crosby & Steven Stamkos** | **Maurice "Rocket" Richard Trophyn voittaja**2011 | Seuraaja:**Steven Stamkos** |

Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish

Kanadan joukkue – Jääkiekon MM-kilpailut 2012
2 Keith |
3 Phaneuf (**A**) |
4 Bouwmeester |
5 Schenn |
7 Russell |
9 Kane |
10 Perry |
14 Eberle |
15 Getzlaf (**C**) |
16 Ladd |
20 Tavares |
22 Quincey |
24 Benn |
26 Purcell |
27 Murray |
30 Ward |
31 Hackett |
33 Methot |
37 O'Reilly |
40 Dubnyk |
41 Burrows |
44 Vlasic |
53 Skinner |
81 Sharp (**A**) |
93 Nugent-Hopkins |
Valmentaja Sutter

Kanadan joukkue – Jääkiekon MM-kilpailut 2016
4 Hall |
5 Ceci |
6 Ellis |
7 Matheson |
8 Tanev |
9 Duchene (**A**) |
10 Hutton |
11 Gallagher |
14 Dumba |
16 Domi |
19 Brassard |
23 Reinhart |
24 Perry (**C**) |
27 Murray |
31 Pickard |
33 Talbot |
38 Jenner |
44 Rielly |
55 Scheifele |
61 Stone |
63 Marchand |
90 O’Reilly (**A**) |
97 McDavid |
Valmentaja Bill Peters